Menținerea locului bugetat pe caz social

(ierarhizare la finalul anului 2013/2014)

1. Conform *Regulamentului UBB privind activitatea profesională a studenţilor* (nivel licenţă sau master), în baza sistemului european de Credite transferabile (ECTS) şi a articolului 60 (cap. XI) al prezentului regulament, în vederea păstrării locului bugetat, pot depune dosare de cazuri sociale numai studenţii de la buget, indiferent de vârstă.
2. Studenţii care ocupă un loc bugetat şi provin din familii cu mai mulți membri (între care se regăsesc, **în mod obligatoriu, și elevi/studenți**) ce realizează un venit mai mic decât venitul minim pe economie vor depune, în perioada 5-15 septembrie 2014, la secretariatul facultăţii, documente din care să reiasă venitul net pe lunile iunie, iulie august 2014.

Pentru a-și putea păstra locul la buget, studenții trebuie să cumuleze minim 45 de credite pe anul universitar 2013-2014.

La dosarul de ierarhizare pe loc bugetat se vor depune următoarele documente:

- Cerere tip (disponibiliă la secretariatul facultății);

- Fotocopie a buletinului/cărţii de identitate;

- Fotocopii ale buletinelor/cărţilor de identitate ale părinţilor;

- Fotocopii ale certificatelor de naştere şi ale buletinelor/cărţilor de identitate ale celorlalţi membri ai familiei, aflaţi în întreţinerea părinţilor;

- Adeverinţe de elev sau de student pentru membrii familiei care urmează studiile liceale/universitare;

- Adeverinţe privind cuantumul alocaţiei primite - pentru copiii minori;

- Documente justificative privind veniturile studenţilor titulari ai cererii, ale părinţilor acestora şi ale membrilor majori ai familiei, după caz:

1. cupoane sau adeverinţă, de la Casa de Pensii, privind cuantumul pensiei (indiferent de natura acesteia) - pentru lunile care se iau în considerare;
2. adeverinţă de şomaj;
3. adeverinţă de venit net;

- Copie după certificatul de deces, în cazul în care studentul este orfan de un părinte; se completează cu adeverinţă/cupoane privind cuantumul pensiei de urmaş (pentru student şi fraţii acestuia);

- Copie a hotărârii judecătoreşti, în cazul în care părinţii sunt divorţaţi; se completează cu adeverinţă/cupoane privind cuantumul pensiei alimentare, pentru student şi fraţii acestuia;

- Documente justificative, de la Administraţia Financiară, privind veniturile nete obtinute din activităţi autorizate (chirii, persoane fizice autorizate, asociaţii familiale, societăţi comerciale);

- Declaraţie pe proprie răspundere, dată la notar, pentru fiecare membru major al familiei (inclusiv studentul), că nu obţine alte venituri decât cele pentru care s-au adus documente justificative.